# L’ESPORT ÉS QÜESTIÓ DE SEXE O ÉS UNA QÜESTIÓ CULTURAL?

## Índex

[L’ESPORT ÉS QÜESTIÓ DE SEXE O ÉS UNA QÜESTIÓ CULTURAL? 1](#_Toc349681702)

[Índex 2](#_Toc349681703)

[Presentació i Justificació del projecte. 2](#_Toc349681704)

[Matèria o àmbit i curs on es treballa el projecte. 2](#_Toc349681705)

[Durada i temporització del projecte al llarg del curs. 2](#_Toc349681706)

[Objectius d’aprenentatge, continguts i competències. 2](#_Toc349681707)

[Fases de l’avaluació: 2](#_Toc349681708)

[Procediments d’avaluació i instruments d’avaluació: 2](#_Toc349681709)

[Seqüència d’activitats amb descripcions molt breus: 2](#_Toc349681710)

[Metodologia i procediments. 2](#_Toc349681711)

[Reflexió sobre la pràctica a l’aula. 2](#_Toc349681712)

[Atenció a la diversitat. 2](#_Toc349681713)

[ACTIVITATS. 2](#_Toc349681714)

[ACTIVITAT 1 Els estereotips tradicionals de gènere. 2](#_Toc349681715)

[ACTIVITAT 2 Homes que trenquen amb els models tradicionals de gènere. 2](#_Toc349681716)

[ACTIVITAT 3 Quiero ser cómo Beckham. 2](#_Toc349681730)

[ACTIVITAT 4 José Sánchez i Rubén Orihuela àmbit de la gimnàstica rítmica. 2](#_Toc349681731)

[ACTIVITAT 5 Dones que trenquen estereotips. 2](#_Toc349681732)

[ACTIVITAT 6 Sexisme, esport i publicitat. 2](#_Toc349681735)

[ACTIVITAT 7 Encordades. 2](#_Toc349681736)

[ACTIVITAT 8 Història de la dona en el món de l’esport. 2](#_Toc349681737)

[ACTIVITAT 9 Les transgressores.Pioneres de l’esport femení segle XX. 2](#_Toc349681738)

[ACTIVITAT 10 l’esport és qüestió de sexe o és una qüestió cultural ? 2](#_Toc349681739)

[Webgrafia 2](#_Toc349681740)

## Presentació i Justificació del projecte.

El document que tenim entre les mans , és un projecte d’activitats dissenyades per l’Etapa de l’ESO.

La raó d’aquest document surt de la necessitat d’assolir personalment, nous coneixements teòrics i pràctics sobre el tema de la **coeducació** i la **igualtat de sexes** en el context escolar, i posterior aplicació en la tutoria.

L’objectiu principal d’aquest projecte és que el i la alumn@ sigui capaç d’analitzar i reflexionar sobre els estereotips en un context específic,com és l’esport. En l’esport és on perduren més els estereotips i les situacions de discriminació per qüestions de sexe. Així, la societat ha creat un conjunt de valors que impedeixen a les persones practicar segons quins esports en funció del seu gènere.

És importat que els i les alumnes reflexionin i valorin que l’important és practicar esport, independenment del sexe, que mostri persistència, dedicació , esforç ,interès,cooperació-col-laboració, capacitat per superar les dificultats , superació personal i respecte a la individualitat.

## Matèria o àmbit i curs on es treballa el projecte.

Aquest projecte es treballarà des de la tutoria , i es pot treballar a qualsevol curs de l’ESO.

## Durada i temporització del projecte al llarg del curs.

La durada del projecte serà d’un trimestre, i l’ubicarem en el primer trimestre, d’aquesta manera en el segon es pot seguir amb unitats sobre la violència de gènere i bullying, que també són temes directament relacionat amb la temàtica que estem tractant.

## Objectius d’aprenentatge, continguts i competències.

|  |  |  |
| --- | --- | --- |
| **OBJECTIUS** | **CONTINGUTS** | **COMPETÈNCIES** |
| **Reflexionar sobre les discriminacions de gènere, en general i en l’esport en concret.** | Discriminació de gènere. | Utilitzar el vocabulari específic; discriminació de gènere, sexisme,gènere,estereotips, etc. |
| **Qüestionar els rols tradicionals de gènere.** | Rols tradicionals de gènere. | Conèixer els rols de gènere tradicional. |
| **Fomentar actituds i creences igualitàries.** | Actituds i creences igualitàries. | Valorar la igualtat de gènere. |
| **Reflexionar sobre la visió de la dona com a objecte sexual.** | Dona com objecte sexual. | Mostrar una actitud crítica sobre la visió de la dona com a objecte sexual. |
| **Analitzar sobre la idea esteriotipada masclista de l’esport.** | Masclisme de l’esport. | Mostrar una actitud crítica , reflexiva i responsable sobre el domini de l’androcentrisme en l’esport. |
| **Entendre el pes històric de la dona a l’esport.** | Història de la dona en l’esport | Valorar com la dona ha trencat barreres del món patriarcal. |
| **Entendre les dificultats per les quals ha passat la dona per arribar a la situació actual.** | Dificultats de la dona en l’esport. | Valorar l’esforç de la dona per fer-se un lloc en el món de l’esport. |
| **Reflexionar sobre si l’esport és qüestió de sexe o és una qüestió cultural.** | Esport qüestió de sexe.  Esport qüestió cultural | Autoavaluar-se sobre el coneixement adquirit en relació a la igualtat de gènere. |
| **Conèixer les diferents etapes que ha passat històricament l’esport femení.** | Etapes històriques de l’esport femení. | Cercar per internet les etapes històriques de l’esport femení. |

## Fases de l’avaluació:

* **L’avaluació inicial** ens permet conèixer el grau de competència que l’alumnat té en relació els objectius establert. Aquesta avaluació serà mitjançant preguntes prèvies.
* **L’avaluació formativa** consitirà en respondre una bateria de preguntes, participar activament en els debats.
* En **l’avaluació final**, l’alumnat haurà de lliurar totes les activitats en un porafolis o quadern i presentar un Power Point , responent a la pregunta de la unitat didàctica “l’esport és qüestió de sexe o és una qüestió cultural?”

## Procediments d’avaluació i instruments d’avaluació:

* Reflexions escrites
* Preguntes de reflexió
* Quadern o portafolis de l’alumnat.
* Treball individual.
* Treball en grup.
* Power Point en grup.
* Resum dels conceptes claus

## Seqüència d’activitats amb descripcions molt breus:

L’alumnat coneixerà els objectius que es pretén en cada activitat, i la utilitat que té per ells i elles.

Les activitats permetran crear nous aprenentatges de manera progressiva, i analitzar-les des de diferents punts de vista , a partir d’exemples de la vida real.

En relació a les activitats escollides s’ha procurat que permeti a l’alumnat respondre a la pregunta del títol de la unitat didàctica, i que siguin atractives i motivants per l’alumnat.

El **fil conductor** de les activitats proposades és la **discriminació de gènere en l’esport.**

Sense dubte, són **activitats útils i funcionals** , ja que permeten entendre i sensibilitzar-se del paper de la dona en l’esport,i de les dificultats que ha tingut per fer-se en un món androcèntric, dominat pel concepte del patriarcat com a forma de dirigir el món, o fer les coses, per arribar la situació actual.

**Activitat 1**:Els estereotips tradicionals de gènere**.**És una activitat introductòria que permet saber el grau de coneixement de l’alumnat en relació els conceptes claus de la discriminació de gènere. També, es definiran conceptes claus com estereotip, gènere, sexe, sexisme, sexisme en els mitjans de comunicació, etc.

**Activitat 2**:Homes que trenquen amb els models tradicionals de gènere: És una activitat de desenvolupament, on l’alumnat segueix adquirint coneixements del mateix tema, a partir de l’autoreflexió sobre homes que trenquen estereotips de gènere.

**Activitat 3:** Quiero ser cómo Beckham.És una activitat d’ampliació de l’anterior, on una dona trenca amb els models tradicionals de gènere i cultura.

**Activitat 4**: José Sánchez i Rubén Orihuela àmbit de la Gimnàstica Rítmica.És una activitat igual que l’anterior , però en aquest cas nois que trenquen els estereotips de gènere.

**Activitat 5:** Dones que trenquen estereotips. És una activitat igual que l’anterior , però en aquest cas dones que trenquen els estereotips de gènere.Aquesta activitat consisteix en respondre una bateria de preguntes sobre el documental “Iguales...Ellas compiten”

**Activitat 6:**Sexisme, esport i publicitat:Activitat que consisteix en reflexionar sobre la discriminació de gènere en els mitjans de comunicació, concretament en la publicitat.

**Activitat 7:** Encordades. És una activitat amb preguntes reflexives sobre el documental “encordades”.Tracta sobre l’evolució de la dona en el món de l’escalada i de la dona en societat.

**Activitat 8**:Història de la dona en el món de l’esport: Aquesta activitat consisteix en que l’alumnat sigui capaç d’entendre i sensibilitzar-se del pes històric del paper de la dona en l’esport.En aquesta activitat es presenta una exposició i documentació que ajudarà entendre les dificultats per les quals ha passat la dona per poder arribar a la situació actual. Es farà un debat de les diferents etapes a partir de preguntes reflexives.

**Activitat 9:** Transgressores. Pioneres de l’esport femení del segle XX. Aquesta activitat consta de dues parts: la primera, l’alumnat haurà de realitzar uns murals on es donarà protagonisme a 13 dones esportiste catalanes.La segona part consisteix en visionar i reflexionar sobre un vídeo sobre les pioneres de l’esport. Aquestes dones van trencar mites i expectatives de gènere.

**Activitat 10**:Activitat de síntesis sobre si l’esport és qüestió de sexe o és una qüestió cultural? A partir dels coneixements adquirits de les 9 sessions anteriors , per grups de tres o quatre han de presentar un power point amb tot el que han après , i respondre a la pregunta de del títol de l’activitat.

## Metodologia i procediments.

* La metodologia serà participativa i reflexiva.
* S’ utilitzaran activitats dinàmiques.
* S’utilitzarà el Power Point per definir conceptes treballats.

## Reflexió sobre la pràctica a l’aula.

La pràctica de l’aula consistirà en que l’alumnat sigui capaç de :

* Reflexionar sobre la discriminació de gènere.
* Identificar la discriminació de gènere en l’esport.
* Desmitificar la idea que els esports tenen gènere.
* Reflexionar que és important per practicar un esport , independentment del sexe.
* Consciensiar-se de les dificultats que han hagut de superar les dones per assolir les mateixes oportunitats que els homes en els esports , i a la inversa.

## Atenció a la diversitat.

La pràctica diària ens porta a observar l’existència de l’alumnat que precisa respostes educatives diferenciades relacionades amb la seves diferents capacitats.

Així, per atendre la diversitat desenvoluparem:

* **Activitats de reforç,** per l’alumnat que no ha aconseguit els coneixements treballats, o presenta dificultats.
* **Activitats d’ampliació** per seguir construint els coneixements de l’alumnat.

## ACTIVITATS.

### ACTIVITAT 1 : Els estereotips tradicionals de gènere.

Identitat de gènere, mites i creences.

Treball individual a l’aula per escrit sobre com creuen que són els homes i com són les dones.

* Deixar oberta la pregunta si creuen que ells i elles encaixen en allò que plantegen o són diferents.
* Recollim els papers però no en parlem.

Respondre en grup les següents preguntes:

* Què entenem per sexe?
* Què entenem per gènere?
* Posa un exemple que aclari la diferència entre sexe i gènere.
* Què és el sexisme?
* Què és la misogínia?
* Què vol dir sexisme en la publicitat?Com són representades les dones?Quines tasques realitzen?
* Què és el masclisme? Exemples de comportaments i actituds masclistes.
* Què vol dir “hembrisme”?
* Què entenem per feminisme?
* Què creus que són els estereotips de gènere?
* Omple el següent requadre:

ESTEREOTIPS DE GÈNERE.

|  |  |  |
| --- | --- | --- |
|  | **DONA** | **HOME** |
| **ÀMBIT FAMILIAR** |  |  |
| **SEXUALITAT** |  |  |
| **ÀMBIT LABORAL** |  |  |
| **ÀMBIT ESPORTIU** |  |  |
| **MITJANS DE COMUNICACIÓ** |  |  |

Els estereotips són models de comportament social basats en opinió preconcebudes, valors i creences que s’imposa als membres d’una determinada comunitat.

Estereotips associats a les dones: dependents, dèbils, indecises, emotives, sentimentals, tendres, coquetes, seductores, bellesa (prioritzen els atributs físics per sobre la intel-ligència), insegures, maternals, ciudadores de familiars.

Associat a l’àmbit familiar:

Dones: competències en les feines domèstiques, bones i perfectes esposes, marescuda i connatural dedicació a la família, etc.

Homes: èxit econòmic, representació familiar (pater familia), representació de l’àmbit públic, exergeix l’autoritat, cap de família.

Associat a la sexualitat:

Dones: reprimides sexualment, passivitat, submissió, discreció, etc. Homes: sexualment lliures , iniciativa, domini, potència, expressió pública de les “conquestes”, acció, risc.

Àmbit laboral:

Dones: complementarietat, subsidiaritat, bona presència, restricció del camp d’activitat, etc.

Homes: activitat, competitiviat, agressivitat, fortalesa, duresa.

Àmbit esportiu:

Dones:menys hàbils a nivell motriu, rebutgen o identifiquen l’activitat física o esport amb el sexe masculí, etc.

Homes: potenciació de les capacitats físiques, agressivitat, competivitat, etc.

Mitjans de comunicació ( publicitat):

Dona: objecte decoratiu o de bellesa, ideal del cos de la dona allunyat de la realitat, les relacions amb altres dones es basa en l’enveja i la competivitat i no en la col-laboració i l’amistat, es dediques a les tasques domèstiques, dona objecte de plaer.

Home:objecte eròtic, pren decisions, directius, intel-ligents, èxit professional.

Preguntes:

* Les diferències responen a trets biològics o de la naturalesa o són atribuïdes a la transmissió cultural i /o social?
* Observant les atribucions de la graella, quines prefereixo? Per què?
* Què entenem per igualtat de gènere? És el mateix igual que idèntic?Per què? És canviar d’identitats femenina o masculina? Vol dir tractar de manera equitativa els dos gèneres? Per què?
* Com es podrien eliminar els estereotips de gènere?

### ACTIVITAT 2 :Homes que trenquen amb els models tradicionals de gènere.

**Preguntes abans dels vídeos:**

* La dansa oriental es cosa de dones? Per què?
* Quina és l’actitud del públic femení davant d’un ballarí de dansa oriental? I un home?
* Quines dificultats o barreres socials o culturals es troben les dones en l’esport?I els homes?

**Visionar vídeos que trenquen estereotips.**

BILLY ELIOT <http://www.youtube.com/watch?v=ACjo-dvIx8k>

VIDA REAL: <http://www.youtube.com/watch?v=vljzVZwrmEk>

ZUEL; DANSA ORIENTAL: <http://www.youtube.com/watch?v=Av0nt2nP2ck>; <http://www.zueldanzaoriental.com/galerias/videos/videos-zuel.html>

**Contesta les següents preguntes, segons consideris si són verdaderes o falses.**

|  |  |  |
| --- | --- | --- |
| **CONJUNT DE CREENCES I IDEES IMPLÍCITES QUE TENS SOBRE LES HABILITATS, CAPACITATS I APRENENTATGES PROPIS DE LES NENES I ELS NENS.** | VERDADER | FALS |
| Els nois treballen millor en esports d’equip que les noies?. |  |  |
| Els nois són més agressius que les noies perquè són més forts físicament, i per tant són millors en esports d’equip?. |  |  |
| Les noies es senten més còmodes si juguen separades dels nois i les noies?. |  |  |
| Els nois no els agrada ballar perquè no tenen ritme?. |  |  |
| Lo femení s’utilitza per ridicularitzar “ corres com una nena”, “plores com una nena”? |  |  |
| Lo masculí s’utilitza com a reforç positiu “amb un parell de collons”, “venga machote”?. |  |  |
| D’un noi s’espera que sigui més resisten i veloç, i d’una noia que faci bé la coreografia?. |  |  |
| Els nois ocupen els espais més grans, més centrals, més estratègics ;les noies ocupen llocs perifèrics i més reduïts. |  |  |
| A la classe d’Educació Física es dona més importància a continguts com l’esports col-lectius, velocitat, resistència, força (estereotipats com a masculins) que la flexibilitat, coordinació fina , dansa , expressió corporal (estereotipats com femenins)?. |  |  |
| Les noies treuen bones notes en llengua catalana, filosofia o història, i es diu, treballa però suspèn matemàtiques?. |  |  |
| Un noi que obté bons resultats de mates, i suspèn altres matèries de lletres, es diu, és intel-ligent, però no treballa?. |  |  |
| Els nois s’orienten cap a les carreres tècniques , perquè tenen més aptituds per les matemàtiques i la visió espacial que venen determinades per la genètica?. |  |  |
| Els nois tenen més facilitat per les relacions espacials i són millors en matemàtiques.Les noies tenen més capacitat verbal i són millors en lletres?. |  |  |

### ACTIVITAT 3: Quiero ser cómo Beckham.

**Resum de la pel-lícula.**

Jesminder és una noia de 18 anys que viu amb una família hindú a Londres. El pare i la mare volen educar-la per ser la perfecte dona casada india. Però, ella no pensa en aquestes coses , perquè li agrada jugar a futbol.

Un dia estava jugant al parc, i en Jules es fixa en ella, i la convida a jugar a l’equip de futbol local.

Per fer realitat el seu somni utilitzarà diferents estratègies per fer front els conflictes familiars i culturals.

**Preguntes abans de la pel-lícula.**

**Sobre el gènere:**

* Existeixen activitats que siguin, de forma exclussives, pròpies d’homes o de les dones? Per què?.
* El futbol és cosa d’homes? Per què?.
* Creus que la dona és inferior a l’home , i per això és natural que la dona no jugui a futbol? O és un mite de l’actitud masclista?
* Quina és l’actitud del públic davant del futbol femení?
  + Es patrocina l’esport femení? Per què?
  + Com creus que és l’actitud de la familia d’una jugadora de futbol?
  + El futbol és un esport complert , que treballem diferents qualitats físiques, quines?
  + Si tothom tenim aquestes qualitats?Per què es segueix discriminant el futbol femení professional?
  + Per què les futbolistes que entrenen i tenen les capacitats físiques desenvolupades, no tenen els mateixos drets que els homes?
  + Per què una noia que juga a futbol es diu que és lesbiana i un noi ballet, és homosexual?
  + Creieu que es podrà arribar a una igualtat entre els homes i les dones en el món del futbol professional? Com?

**Sobre la diferència**:Per què les diferències culturals o religioses deriven molt sovint en conflictes? Poden aquestes diferències ser un enriquiment en la nostra societat actual?

**Sobre la sexualitat**: Com afrontar els conflictes que deriven de les relacions sexo-afectives? Segueix sent l’homosexualitat, un problema actualment?

**Preguntes després de la pel-lícula.**

|  |  |
| --- | --- |
| Quines temàtiques tracta la pel-lícula? |  |
| Qui és la protagonista de la pel-lícula? |  |
| On viu? |  |
| Cultura a la què pertany? |  |
| Com volen la seva mare i el seu pare educar a la seva filla? |  |
| Quin és el somni de la protagonista? |  |
| És fácil per ella assolir el què li agrada realment? Per què? |  |
| Quines estratègies utilitzarà per fer realitat el seu somni? |  |
| Per què la protagonista té com a ídol a David Beckham, i no qualsevol altre jugador professional? |  |
| Per què l’entrenador prefereix entrenar nois en lloc de noies? |  |
| Com hauria de ser Jess segons els cànons de la seva família?Són cànons que es presenten en la nostra cultura occidental? |  |
| És lesbiana la protagonista? |  |
| Perquè creus que es sospita de l’orientació sexual de la protagonista? |  |
| Et sembla correcte el comportament de la mare al respecte? |  |
| Li agrada el seu cos? |  |
| Quines coses l’ajuden acceptar i que li agrada del seu propi cos? |  |
| Quines característiques s’ha de tenir per ser una “bona dona” segons el model de feminitat tradicional? |  |
| Quin tipus de reacció es dona a la pel-lícula davant la negativa amb el que es suposa que és ser dona? |  |
| Quina evolució experimenta Jess en relació amb els nois?Què podem aprendre de la relació entre Jess, Jules i Joe? |  |
| Podem mantenir costums del nostre lloc d’origen, vivint en un altre lloc? Per què? De quina manera? |  |
| Qui és Jules? Quina relació manté amb la Jess? |  |
| Qui és la Pinky? S’adapta a les expectatives familiars? Per què? |  |
| Una noia que juga a futbol perd la seva feminitat? Per què? |  |
| Segons la pel-lícula, creieu que hi ha motius per creure que hi ha discriminació entre els professionals de futbol masculí i les professionals de futbol femení? |  |

### ACTIVITAT 4: José Sánchez i Rubén Orihuela àmbit de la gimnàstica rítmica.

**Preguntes abans de veure els vídeos**

* Què és la gimnàstica rítmica?
* La gimnàstica és cosa de noies o de nois, per què?
* Algú de vosaltres n’ha fet o ha vist alguna actuació per la televisió o en directe?
* Per què creus que es més “típic” de noies?

**Visionar vídeos:**

<http://www.youtube.com/watch?v=29rJxoZ1Jxg>

<http://www.youtube.com/watch?v=LbbuNv717uE>

<http://lomejorderisto.blogspot.com/2012/03/jose-sanchez-tu-si-que-vales-gala-1.html>

<http://www.youtube.com/watch?v=MPIRpzrYQFA>

**Després del vídeo contestar un qüestionari de reflexió:**

* T’agradaria veure una exhibició de gimnàstica rítmica masculina? Per què?
* Creus que un home té menys habilitats per a fer aquest esport que una dona?
* Penses que la pràctica masculina d’aquest esport rebutja la història de  la gimnàstica rítmica (inicialment practicada per noies)?
* Per dur a terme aquest esport, quin tipus d’actitud s’ha de tenir?
* Tens algun conegut que s’hagi trobat en una situació de desigualtat de gènere en l’esport?
* Quins valors ha creat la societat que impedeixen a les persones practicar alguns quins esport segons el seu gènere?
* Per què un noi no pot fer gimnàstica rítmica?
* Quin tipus de discriminació pot trobar-se un noi que practica gimnasia rítmica?
* Està permès que un noi competeixi en competicions nacionals? Explica com es pot sentir emocionalment una persona que li impedeixen practicar un esport segons el seu gènere?Per què?
* És habitual que un noi practiqui gimnàstica rítmica? Per què?
* Quina diferència de qualitat física pot haver entre un noi i una noia que practica gimnàstica rítmica?
* Creus que un noi que practica un esport considerat tradicionalment femení,li perjudica i li treu prestigi?Per què?
* Creus que es margina a un noi quan practica un esport considerat femení?I a una noia que practica un esport considerat “masculí”?
* Creus que els esports tenen sexe?

### ACTIVITAT 5: Dones que trenquen estereotips.

**Abans de visionar el vídeo:**

* El futbol, les motos, el pòker, el rem, la boxa és cosa d’homes? Per què?
* Quina creus que és l’actitud del públic davant d’aquestes disciplines?
* Es patrocina l’esport femení? Per què?
* Creus que la dona és inferior a l’home , i per això és natural i normal que la dona no practiqui esports considerats tradicionalment com a masculins? O és un mite de l’actitud masclista?
* Com creus que és l’actitud de la familia d’aquestes esportistes?
* Si tothom tenim les mateixes qualitats físiques?Per què es segueix discriminant la dona en l’esport?

### Visionar el vídeo:

**“Iguale-es”,** dirigida per Irene París, és una sèrie de 6 documentals sobre el treball i les dones, realitzat per RTVE dintre de la seva programació “concienciados por la igualdad”. Mostra a dones que trenquen estereotips realitzant treballs, esports, per alguna o altre raó, han estat considerats masculins. El capítol que visionarem que porta per títol “ Ellas...compiten”, està dedicat a esportistes que practiquen diferents disciplines que requereixen agressivitat, risc, força física ( una pilot de motos, una pelotari, una futbolista , una boxeadora, etc)

Igual-es...Ellas compiten ( reportatge del 2011):

[www.rtve.es/alacarta/videos/igual-es/igual-ellas-compiten/1055716/](http://www.rtve.es/alacarta/videos/igual-es/igual-ellas-compiten/1055716/)

**Preguntes de reflexió després de visionar el documental:**

* Per què és interessant aquest vídeo?
* El tòpic de “ femení” o “ masculí” a qui perjudica?Per què?
* Qui és Elena Rosell?En quina disciplina competeix?
* Creus que l’equip Team Aspar l’ha fitxat com a maniobra publicitària, o està per mèrits propis?
* Qui és Patricia Espinar?
* En quina modalitat juga la dona en la pilota basca?
* Segons el documental, en l’esport de la pilota basca on està la barrera per la integració de la dona en aquest esport, en la força física o en la tradició?
* Per què abandonen les noies quan s’han de federar?Com ho podrien solucionar per afavorir la integració de la dona en aquest esport?
* Qui és Vanesa García? Què reclama?
* Creus que la gent ha vist o coneix el futbol femení?
* En el vídeo un del públic diu que li agrada més mirar un partit de futbol femení que un de masculí? Per què?
* Qui és Leo Marget?En què competeix?
* Quan pensem amb el pòker que ens ve a la ment?
* La boxa femenina és una disciplina olímpica?
* En el vídeo, una de les boxeadores ha fet un sacrifici per poder entrenar? Quin és aquest sacrifici?
* Qui és Oihana Erkizid?Quin esport practica?
* Per què era un esport considerat per homes?
* Per què no es deixava a la dona ser patró de les Traineres?
* Segons el vídeo que hem presentat, creieu que hi ha motius per creure que hi ha discriminació entre els i les esportistes professionals masculins i femenis ?Justifica la resposta.
* Creieu que es podrà arribar a una igualtat entre els homes i les dones en el món de l’esport considerat com a “masculí”professional? Com?
* Per què no es retransmeteixen esports que participen dones, igual que l’esport professional masculí?
* Què s`ha de fer per aconseguir la igualtat d’oportunitats amb els mateixos drets?
* Per què les esportistes que entrenen i tenen les capacitats físiques desenvolupades, no tenen els mateixos drets que els homes?
* Quins rols tradicionals lluiten en el vídeo?
* Quins valors estan presents en els esports o disciplines del vídeo?
* Segons el documental, quines són les causes de la participació minoritària o de majors dificultats de les esportistes?

### ACTIVITAT 6: Sexisme, esport i publicitat.

**Preguntes abans de visionar el vídeo**

* Què entenem per discriminació de gènere?
* Existeix aquest tipus de discriminació, al món de l’esport?
* Què vol dir sexisme en la publicitat?El sexisme en la publicitat es dóna en la dona o també a l’home?
* La publicitat ,creieu que pot influir a l’accentuació d’aquest tipus de discriminació?Per què?
* Quin paper creieu que poden tenir els mitjans de comunicació davant d’aquest fenomen (televisió, ràdio, premsa...)?
* Quin model de feminitat trobem a la publicitat?Aquest model que es repeteix reiteradament influeix inconscientment en la ment de les pesonas?I com pot influir en l’esport?

**Visionar vídeo i annotar idees importants.** <http://vimeo.com/37572941>

**Preguntes després del vídeo.**

* El vídeo mostra les dues figures (masculina i femenina) per igual?
* Quina realitat mostra el vídeo en relació a l’home i a la dona?
* Esteu d’acord amb la realitat de l’home i la dona que mostra aquest vídeo?
* Creieu que el vídeo representa la realitat?
* Per què s’associa a la dona amb imperfeccions en la publicitat?
* A qui beneficiarà aquestes “correccions” a les dones o a qui les mira?
* Qui les mira?
* Com es considera el cos de la dona en la publicitat?
* És una femenitat real?
* L’autoestima de la dona que transmet la publicitat està basada en?
* Segons el vídeo, quin és el cos ideal de la dona en la publicitat?Creus què és real?
* Es dona importància a altres valors de la dona pel seu desenvolupament positiu emocional?
* Quines conseqüències negatives podria portar una noia que vol ajustar el seu cos els cànons de bellesa imperants a la publicitat?
* Creus que la publicitat t’influeix o pot influir a l’hora de valorar el teu cos?
* En l’esport ,on es veu a la dona com a mercaderia que cal exhibir per ser desitjables?
* Qui ha construït un cos de les dones per ser contemplat?
* De qui està el servei el cos de la dona?
* Com repercuteix els anuncis en la vida quotidiana i en l’esport?
* Creus que les dones interioritzen els missatges com a “normal” i “natural”?
* Quan considerem que un anunci és sexista?
* Què vol dir que els anuncis transmeten idees patriarcals?

**Per grups fer un decàleg per millorar la representació de les dones en els mitjans de comunicació, amb ajuda de preguntes de reflexió.**

* Com es presenta actualment a la dona en els mitjans de cominucació?Com és necessari presentar a la dona en els mitjans de comunicació per trencar els estereotips de gènere?
* Es té en compte la veu, l’opinió de la dona?O bé, la dona ha interioritzat els rols tradicionals de gènere que els considera com “naturals” i “normals”?Quins valors de les dones s’ha de potenciar en el mitjans de comunicació per trencar estereotips?La dona és solament un cos físic, i desitjable per qui les mira?
* Com s’haurien de tractar els temes tradicionals considerats de “dones”, la cura dels fills, tasques domèstiques que es consideren “normals” i “naturals”? Quin paper té l’home en aquests rols?Com s’ha de visibilitzar i respectar a la dona?
* Creus que es ridiculitzen o es desautoritzen aquells personatges que s’escapen dels rols de gènere socialment establerts. És correcte?Què cal fer per evitar això?
* Com s’utilitza el cos de la dona en la publicitat?La publicitat considera a la dona com a persona o com a objecte? En alguns casos els homes són utilitzats com a objectes? Quina utilitat té el cos de la dona en un producte? La dona és solament un cos físic, desitjable i eròtic?
* Els mitjans de comunicació que representen o vinculen un cos saludable sovint mostren un cos que coincideix amb els cànons de bellesa imperants. És així? La publicitat considera el cos de la dona imperfecte?Viure el cos com un defecte vol dir retocar-lo i modelar-lo per aconseguir un ideal de bellesa?
* Com haurien de representar els mitjans de comunicació a l’home i a la dona?

### ACTIVITAT 7: Encordades.

**1.-Abans de visionar el documental, contestar les següents preguntes:**

* L’escalada és un esport considerat masculí? Per què?
* Has escalat o anat a la muntanya?
* Has vist alguna competició d’escalada?

**2.- Visionar el documental “Enordades”:**

<http://www.tv3.cat/videos/4130570/Encordades>

Encordades és un documental dirigit per Gerard Montero que tracta sobre les dones i la muntanya, un esport que s’ha considerat masculí.

Els temes que tracta el documental són:

* Límits físics i mentals de cada persona.
* Evolució de la dona en el món de l’escalada i de la dona en societat.

**3.-Després de visionar el documental:**

* La muntanya és un esport tan sols per homes?
* Per què hi ha gent que ho pensa?
* Una dona té capacitats, habilitats o qualitats físiques per escalar?
* Qui va ser la primera escaladora de Catalunya?
* Era conscient de què trencava estereotips?Per què?
* Qui és Eli Vergés?Per què li va ser fàcil fer muntanyisme?
* Qui és Mònica Verges? Quines dificultats va trobar?Què deien els homes si hi havia dones al camp base de l’expedició?
* Qui és Esther Sabadell? Què ens explica en el vídeo?
* Qui és Helena Alemán?
* Estava ben vist que la dona practiqués esport?Per què?
* Per què creieu que els homes deien que dues dones no podien fer l’Everest?
* Quin ofici surt en el documental on hi accedeixen molt poques dones?
* Què deien metges, esportistes, educadors en relació a la dona?Tenien fonamentació científica?Quina era la intenció d’aquets “especialistes”?
* Què li va dir una senyora a la Carme Roure, mentre estava escalant i vestia pantalons?
* Creus que les dones creien i creuen en elles mateixes?Raona la resposta.
* Quin rol tenia la dona a la muntanya quan anava amb homes?
* Què van dir els diaris de Nos i Verge quan volien pujar un 8 mil.?Van creure en elles?Van trobar esponsors?Qui va pagar l’expedició?A qui dediquen en especial el cim aconseguit?
* Què creus que és realment important per fer escalada i/o muntanyisme?

### ACTIVITAT 8: Història de la dona en el món de l’esport.

Aquesta activitat consisteix en que l’alumnat sigui capaç d’entendre i sensibilitzar-se del pes històric del paper de la dona en l’esport, en aquesta activitat es presenta una exposició i documentació que ajudarà entendre les dificultats per les quals ha passat la dona per poder arribar a la situació actual. Es farà un debat de les diferents etapes amb l’ajut de preguntes reflexives.

**Abans de contestar les preguntes, mirar la documentació.**

Estereotipos de la mujer en España durante el siglo XX (2011):<http://www.slideshare.net/misalumnos/estereotipos-de-la-mujer-espaola-en-el-sxx-7222944>

Mujeres durante la República, power point (2012): <http://www.slideshare.net/daynome/mujeres-durante-la-repblica-power-point-1>

Exposició del pes històric del paper de la dona i esport: <http://observatoriesport.uab.cat/activitats/174/expo.pdf>

#### ETAPA 1: 1870-1920 . L’esport no té nom de dones.

**Preguntes reflexives de l’etapa 1:**

* Què vol dir que l’esport no té nom de dones?
* Qui va ser Pierre Coubertein?
* Quan va ser la primera vegada que la dona va participar en unes olimpiades?
* Què opines de la següent frase de Pierre Coubertein “ les dones només tenen una funció: coronar el vencedor”? Quin estereotips transmet aquesta frase?
* Actualment s’utilitza la imatge de la dona com a ornament en l’esport?
* La dona tenia drets?
* Quins deures tenia la dona?
* Quina finalitat tenia la dona? La dona actual segueix aquests rols?
* Quines idees tradicionals s’identificaven amb la dona?
* Com era el tracte cap a les dones?

#### ETAPA 2: 1920-1939. De la cuina al carrer.

**Preguntes reflexives de l’etapa 2:**

* Què vol dir de la cuina al carrer?
* Quan es proclama la segona República?
* Qui va ser Clara Campoamor? Què voli aconseguir?
* La segona República va ser una oportunitat per la dona? Per què?
* En la mentalitat de les persones segueix interioritzat ,quin és el rol de la dona en societat?Quin ha de ser aquest rol?
* Quan acaba la II República i per què?
* Quin any s’inicia la Guerra Civil espanyola? Quin any s’acaba?
* Quan s’acaba la Guerra Civil quin règim s’instaura a Espanya?
* Explica com influeix aquest context de la II República i Guerra Civil espanyola en la dona.

#### ETAPA 3: 1939-1975.” L’Educació Física es diu Gimnasia”

**Preguntes reflexives de l’etapa 3:**

* Per què l’Educació Física es diu gimnasia?
* Què vol dir Educació Física? I Gimnasia?
* Des de l’any 1939 fins 1975 quin règim polític governarà Espanya?
* Quines dues institucions controlaran els comportaments, creences , ideologies i ments de les persones?
* Quina missió tenia l’educació en general?
* Explica com era l’educació en aquella època.
* Com afecte aquest règim a les dones?
* Qui decideix com s’ha de comportar la dona, com s’ha de vestir,quin rol ha de tenir en societat?
* Per què creus que és necessari controlar a les dones?
* Què vol dir Secció femenina? Per què servia?
* Què vol dir gimnasia casera? Quina finalitat tenia aquesta gimnasia?
* Resumeix la història de les dones de l’època franquista.
* Actualment,creus que seguim de manera inconscient i sutil amb rols tradicionals de gènere?Posa algun exemple.
* Segons el concepte del cos de la dona des de les ciències mèdiques, quin era l’únic objectiu de la dona?

#### ETAPA 4: 1992/Actualitat.

**Preguntes reflexives de l’etapa 4:**

* Què es celebra l’any 1992 a Barcelona?
* Què vol dir mercantilització de l’esport i olimpiades?
* Quines barreres ha tingut que superar la dona per la pràctica de l’esport i quines limitacions actuals existeixen?
* En quins altres àmbits la dona ha tingut que superar barreres?
* Explica com ha sigut l’evolució de la dona en la societat i en l’esport.
* Des de quin model social es dirigeix el món i el com s’han de fer les coses?
* Què separa a les dones de l’esport?
* Què vol dir tòpics sexistes en relació a l’esport?
* Actualment el rol de la dona i de l’home són igualitaris?
* Per què l’esport femení ha estat per sota del masculí des de l’àmbit social, fisilògic i cultural?
* Per qui eren pensades les olimpiades, si el lema era “ el més fort, el més ràpid, el més veloç”? Raona la resposta.
* Què vol dir que encara l’opinió pública expressa una actitud a favor del prototip d’una dona esportista i actúa d’una altra manera?
* Encara què la societat negui l’evidència de què no hi ha discriminació, creus que segueix existint? En quins esports?Qui reforça aquesta discriminació cap a les dones?
* Des de quines institucions s’ha de promoure la pràctica esportiva femenina? I quines intervencions s’haurien de fer per millorar la pràctica esportiva femenina?

### ACTIVITAT 9: Les transgressores.Pioneres de l’esport femení segle XX.

En aquesta activitat l’alumnat haurà de realitzar uns murals on es donarà protagonisme a 13 dones esportiste catalanes. Aquestes dones van trencar mites i expectatives de gènere.En aquets morals ha de constar la biografia i fotografies de les dones.

* L'atleta [Anna María Martinez Sagi](http://es.wikipedia.org/wiki/Ana_Mart%C3%ADnez_Sagi).
* La gimnasta Adela Piera Escofet.
* La pilot Pepa Colomer Luque.
* L'esquiadora Montserrat Corominas Vila.
* Les escaladores María Antònia Simó Andreu i Carme Romeu Pecci.
* Les nedadores Carme Soriano i Tresserra, Montserrat Tresserras Dou i Maria Pau Corominas Guerín i les germanes Conchita i Núria Puig Barata.
* La futbolista Lolita Ortiz Castañer.
* i Montserrat Mechó Cunillera que s'inicià en els salts de trampolí i arribà fins als salts en paracaigudes.

**Visionar un vídeo de pioneres de l’esport:** <http://www.rtvv.es/va/Dossiers/Dossiers-Pioneres-lesport-Cap_13_652864716.htm>

**Preguntes reflexives després del vídeo:**

* Què entenem per pioneres de l’esport?
* De quina època parla el vídeo?
* Com era la mentalitat de l’època?
* Qui podia practicar esport?
* Què pretenia la secció femenina de la falange?
* Quin era el cànon de bellesa d’alguns esports?
* Quines eren les justificacions dels metges de la relació de la dona i l’esport?
* Quants anys no va haver activitat atlètica a Espanya?
* Quines proves d’atletisme podien fer les dones?
* Quines crítiques rebien les esportistes?
* Quina indumentària portaven les jugadores de hoquei?
* Quin era el paper o el rol de la dona en societat?
* La dona a qui tenia que demanar permís per practicar esport?
* Quan es produeixen canvis socials?

ACTIVITAT 10: l’esport és qüestió de sexe o és una qüestió cultural ?

Activitat de síntesis sobre si **l’esport és qüestió de sexe o és una qüestió cultural ?.** A partir dels coneixements adquirits de les 9 sessions anteriors , per grups de tres han de presentar un power point amb tot el que han après ,i han de respondre la pregunta de del títol de l’activitat.

***No es tracta que les noies s’incorporin al model esportiu tradicionalment masculí ni que els nois s’incorporin al femení, sinó que tothom trobi el seu espai. En definitiva, es tracta de plantejar un model esportiu en què hi pugui haver “una nena en cada esport, i un esport per a cada nena”, així com “un nen en cada esport, i un esport per a cada nen”.***

Webgrafia.

Ficha técnica “Quiero ser Beckham”

<http://www.edualter.org/material/cineiddssrr/beckam.htm>

Mirador de les dones :

<http://miradordones.blogspot.com.es/2009/07/les-dones-lesport.html>

Blog de coeducació:

<http://coeducacionalhaken.blogspot.com.es/2010/02/antologia-didactica-de-escritoras-en-la.html>

“Es posible cambiar las imágenes estereotipadas de infancia” (2012):

<http://www.desarrollosocial.gob.ar/Noticia.aspx?Id=1627>

Igualdad y conciliación:

<http://brizas.wordpress.com/2009/12/14/billy-elliot-ejemplo-de-estereotipos-de-genero-2/>

Observatori Crític de l’esport:

<http://observatoriesport.uab.cat/redirect.php?pagina=portada.php>